7 Jesu o ile a re khothaletsa hore re leke ho tšoara batho ba bang ka tsela eo re batlang hore ba re tšoare ka eona. O ile a re re se ke ra rata batho ba re ratang feela. (Luka 6:​31-33) Le hoja taba ee e ka ba ntho e sa tloaelehang, u ka etsa’ng ha Mokreste-’moho le uena a qoba ho kopana le uena a bile a sa batle ho u lumelise libokeng? Morali’abo rona Lara o ile a thulana le boemo bona. O re: “Morali’abo rona e mong o ne a sa batle ho ntumelisa ’me ke ne ke sa tsebe hore na sesosa ke’ng. Ke ile ka tšoenyeha haholo ’me ke ne ke se ke sa thabele ho ea libokeng.” Qalong, Morali’abo rona Lara o ne a re: ‘Ha se molato oa ka, ho feta moo, batho ba bang ka phuthehong ba hlokometse hore morali’abo rona o se a etsa lintho ka tsela e sa tloaelehang.’